ফ্রান্স
ফ্রান্স যার সরকারী নাম ফরাসি প্রজাতন্ত্র ( "ফ্রঁস্‌" বা République Française "রেপ্যুব্লিক্‌ ফ্রঁসেজ়্‌" ) ইউরোপের একটি রাষ্ট্র। এটি ঐতিহাসিক ও সাংস্কৃতিক দিক থেকে পশ্চিমা বিশ্বের সবচেয়ে গুরুত্বপূর্ণ জাতিগুলির একটি। ফ্রান্স আন্তর্জাতিক ক্ষেত্রেও ব্যাপক প্রভাব বিস্তার করেছে; বিশ্বের প্রায় সর্বত্র এর প্রাক্তন উপনিবেশগুলি ছড়িয়ে আছে। আটলান্টিক মহাসাগর, ভূমধ্যসাগর, আল্পস পর্বতমালা ও পিরিনীয় পর্বতমালা-বেষ্টিত ফ্রান্স বহুদিন ধরে উত্তর ও দক্ষিণ ইউরোপের মাঝে ভৌগোলিক, অর্থনৈতিক ও ভাষিক সংযোগসূত্র হিসেবে ভূমিকা পালন করে আসছে।
ফরাসী
তাদের জনগোষ্ঠী জার্মান এবং রোমান জাতিগোষ্ঠী এর সঙ্গে মিল রয়েছে।যদিও ফরাসিদের ভাষা ফ্রেঞ্চ কিন্তু কিছু কিছু সম্প্রদায় ফ্রেঞ্চ ভাষার পাশাপাশি নরমান,কাতালান,করসিয়ান লউরেইন,ব্রেটন ইত্যাদি ভাষায় কথা বলে থাকে।ফ্রান্সে এসে ব্যবসায় করতে বিভিন্ন দেশের মানুষজন আসতো যারা একসময় স্থানীয় হয়ে যায় এবং ভাষায় এরূপ পরিবর্তন আনে।এদের মধ্যে উল্লেখযোগ্য জাতিগোষ্ঠী হল গাউল,ল্যাটিন,ফ্রান্ক(ফ্রান্সের আদি-জনগোষ্ঠী),আলামান,নর্সম্যান(নরওয়ের অধিবাসী)।